Diari Oficial de la Generalitat Valenciana


Sumari del DOGV 4929, del 21-01-2005 (2005/10)

Informació pública del projecte d'urbanització del sector SUP-2 EST. E.1/01.
----------------------------------------------------------------------------

### Dades del document

Número de DOGV
:   4929

Data del DOGV
:   21-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector SUP-2 EST. E.1/01. [2005/A10]
  
Pel present anunci, faig saber que mitjançant la resolució del regidor delegat d'Urbanisme número 432, de data 15 de novembre del 2004, s'ha resolt el que es diu tot seguit:
  
Informació pública del projecte d'urbanització del sector SUP-2 est. E. 1/01.
  
Vist que, mitjançant un acord del Ple de la corporació municipal de data 27 de gener del 2003, es va procedir a l'aprovació i adjudicació del programa d'actuació integrada del sector SUP-2 est.
  
Vist que, seguint els tràmits de l'expedient amb data 16 de març de 2004, número de registre 9.704, es presenta un projecte d'urbanització que inclou els documents següents:
  
Document número 1. Memòria i annexos.
  
Document número 2. Plànols.
  
Document número 3. Plànols.
  
Document número 4. Plec de prescripcions tècniques particulars.
  
Document número 5. Pressupost.
  
Vist que, amb dates d'entrada 5 de juliol del 2004, número 29.123, i 14 de setembre del 2004, número 50.775, es presenten projectes específics, consistents en:
  
1. Enllumenat públic de quadre de comandament número 1.
  
2. Enllumenat públic de quadre de comandament número 2.
  
3. Centre de transformació tipus S-222-C de 400+400 kva situat en futur vial H-1.
  
4. Centre de transformació tipus S-222-C de 630+400 kva situat en futur vial H-1.
  
5. Centre de transformació tipus S-222-C de 630+400 kva situat en futur vial H-4.
  
6. Centre de transformació tipus S-222-C de 630+400 kva més 1 funció de secció.
  
7. Centre de transformació tipus S-222-C.
  
8. Centre de transformació tipus S-222-C de 630+0 kva de secció i 3 funcions.
  
9. Línies subterrànies de baixa tensió en el sector est SUP-2
  
10. Línies subterrànies de mitjana tensió del sector est SUP-2.
  
Vist que, amb data 12 de novembre del 2004, l'Oficina Tècnica de Supervisió de Projectes i Obres d'Urbanització emet un informe sobre el projecte adés mencionat:
  
Examinats els documents següents:
  
Projecte d'urbanització de les UE 1 i UE 2 del sector SUP-2 est del PGOU de Sagunt amb registre d'entrada número 9.704 i data 16 de març del 2004, que inclou els documents següents:
  
Documentació número 1. Memòria i annexos.
  
Documentació número 2. Plànols.
  
Documentació número 3. Plànols.
  
Documentació número 4. Plec de prescripcions tècniques particulars.
  
Documentació número 5. Pressupost.
  
I els projectes específics i el suport informàtic presentats per registre d'entrada amb número 29.123 de data 5 de juliol del 2004 i 50.775 de 14 de setembre del 2004, consistents en:
  
- Enllumenat públic de quadre de comandament número 1.
  
- Enllumenat públic de quadre de comandament número 2.
  
- Centre de transformació tipus S-222-C de 400+400 kva situat en el futur vial H-1.
  
- Centre de transformació tipus S-222-C de 630+400 kva situat en el futur vial H-1.
  
- Centre de transformació tipus S-222-C de 630+400 kva situat en el futur vial H-4.
  
- Centre de transformació tipus S-222-C de 600+400 kva més 1 funció de sec.
  
- Centre de transformació tipus S-222-C.
  
- Centre de transformació tipus S-222-C de 630+0 kva de secció i 3 funcions.
  
- Línies subterrànies de baixa tensió en el sector SUP-2.
  
- Línies subterrànies de mitjana tensió del sector este SUP-2.
  
S'informa: el plànol de l'estat actual no és coincident amb la realitat, cosa que s'aprecia sobretot en comprovar-se que l'estat dels edificis de l'entorn no és el grafiat i que es marquen xarxes com a existents que no existeixen. Este fet comporta discrepàncies de projecte amb la realitat existent, atés que, per exemple, es plantegen perfils longitudinals de terreny en vies existents que actualment no són iguals (atés que ja es troben urbanitzades) i no obstant això el projecte en defineix la modificació.
  
No es considera l'enderroc necessari de part de la nau en Periodista Azzati (dins de la UE 2) per a l'execució de la vorera en continuïtat amb l'alineació plantejada en el dit carrer. Caldrà aportar-hi un annex del projecte d'enderroc parcial de l'esmentada nau.
  
Tal com es va indicar en l'informe de data 17 de desembre del 2003 d'esta oficina tècnica «caldrà considerar les obres d'integració necessàries en el seu entorn (encara que es troben fora de l'àmbit) perquè el funcionament del conjunt siga correcte». Això implica que hagen de tractar-se amb idea de conjunt la totalitat de fronts afectats als carrers limítrofs (Azzati, Alcalá Galiano, Mare de Déu del Llosar...), i que calga plantejar les seccions de carrers en la seua totalitat i realitzant les modificacions necessàries perquè les obres existents s'adeqüen al que s'ha projectat (p. ex. plasmar arbratge en Azzati i Alcalá Galiano i adequar-lo a les previsions dins de l'àmbit, estudiar la recollida de pluvials de les seccions completes, el seu enllumenat, etc.).
  
Caldrà aportar els bulbs d'instal·lacions en les seccions viàries, indicant les distàncies de les diferents infraestructures a línia de façana, assenyalant les amplàries i profunditats de les rases. Per a realitzar-les, caldrà considerar que cap instal·lació ha d'anar sota escocells (fins i tot el reg anirà per vorera encanonat i amb arquetes de registre en cada un dels degotadors autocompensants), i que es compleixen les distàncies mínimes de separació dels distints serveis.
  
Tots els registres (arquetes, pous...) de totes les instal·lacions (no sols pluvials i residuals) disposaran, a més de la identificació del servei, de la inscripció «Excm. Ajuntament de Sagunt» i de l'escut oficial de l'Ajuntament. Tots ells compliran la norma UNE-EN-124 i estaran homologats, sent dels tipus B-125, C-250 o D-400 segons el seu emplaçament d'acord amb les necessitats mecàniques (trànsit rodat o de vianants).
  
Tota la fusta emprada en les obres, bé siga com a matèria primera (escorça, travesses, etc.) o com a producte manufacturat (bancs, jocs infantils, etc.), haurà de tindre el certificat de les unitats de gestió forestal i la cadena de custòdia; tal aspecte haurà de ser acreditat com un condicionant dins del control de qualitat de l'obra.
  
El tram de Mare de Déu del Llosar que cal realitzar quedarà condicionat al que resulte en l'aprovació de la unitat d'actuació MP-1 quant a instal·lacions i disposició d'arbratge, atés que a hores d'ara s'està plantejant una ocupació de subsòl a la dita unitat. L'agent urbanitzador del present PAI haurà d'aportar la documentació definitiva d'este tram curt quan li siga requerida formalment per l'Ajuntament i en tot cas abans de formalitzar la sol·licitud de recepció d'obres d'urbanització.
  
Vies
  
Les seccions transversals amb acotacions «variable» hauran d'indicar entre quins valors màxim i mínim oscil·len i en quina manera. Igualment, s'indica que s'hauran d'uniformar els dits carrers de secció variable, deixant únicament la variabilitat per a una de les voreres (rectificar c/ Mare de Déu del Llosar) i que als carrers límit de sector s'indicarà la secció completa assenyalant la part que hi intervé i la que no (c/ V-12).
  
Hi ha errors en la definició de les seccions viàries. Així, per exemple, es defineixen els carrers c/ V-1 i c/ V-5 com de la mateixa secció quan en són de diferents. A més hi ha contradiccions amb la materialitat, atés que la tanca que es grafia no apareix prevista en la resta de documentació del projecte (jardineria, pavimentació...), malgrat considerar-se correcta la seua realització.
  
El carrer V-1 entroncarà amb l'avinguda Alfredo Simón, realitzant les corresponents voretes de protecció de l'aparcament, sempre realitzant els radis necessaris per a permetre els girs dels vehicles (mínim 6 metres). Igualment es realitzarà en les connexions de l'exedra a la dita avinguda.
  
La secció viària d'Alcalá Galiano (tant carril nord com sud) serà la mateixa que l'existent a la seua prolongació a l'oest, amb la realització d'aparcaments en bateria al costat de la zona verda. Els aparcaments es distanciaran convenientment de les zones d'accés i eixida a les rotondes.
  
Haurà de realitzar-se amb obra la bifurcació entre els carrers Alcalá Galiano i Sagasta, de manera semblant a com es realitza en la bifurcació de Mare de Déu del Llosar amb c/ H7.
  
Els carrers de vianants (c/ H6, entorn de Casa Noguera i en barri de la Llum), en tractar-se de vianants amb trànsit restringit, hauran de tractar-se de la manera següent:
  
1. En c/ H6, tant arbratge com enllumenat es posaran al front sud, de manera que el front d'unifamiliars quede el més diàfan possible.
  
2. Caldrà preveure l'execució de rigola o rigoles a fi d'evacuar correctament les aigües pluvials dels dits carrers.
  
3. Es distingirà el seu tractament del de mosaic hidràulic, que només s'utilitzarà en els seus accessos seguint les alineacions de les façanes. En el cas que s'opte per un tractament continu (p. ex. formigó imprés, asfalt imprés, etc.), es distingiran franges diferenciades al costat de façanes davall les quals discorreran les instal·lacions, d'un material que permeta que les reposicions siguen més fàcils de realitzar (p. ex. mosaic hidràulic decoratiu, llamborda, etc.).
  
4. El paquet de ferms serà adequat al trànsit rodat que es pretén, i no el de vorera.
  
5. Els accessos als esmentats carrers es controlaran mitjançant bol·lards, sent els centrals de tipus removible accionats per mitjà d'una clau estàndard (?), que s'haurà de facilitar exclusivament als propietaris que hagen de servir-se'n per a accedir als seus habitatges i als serveis d'urgència i manteniment.
  
El carrer al final est del bulevard que connecta amb les zones verdes a les unitats 25 i 26 es tractarà com a carrer exclusiu de vianants. El seu control d'accessos es realitzarà mitjançant la col·locació de mobiliari urbà que impedisca el pas de vehicles (bancs, suports per a testos de fosa, etc.) i se'l dotarà d'arbratge.
  
Pavimentacions:
  
En els carrers principals: Periodista Azzati, Alcalá Galiano, Alfredo Simón i H-7, es considera segons la guia d'urbanització un paviment del tipus A, TA, en esplanada E2, 800>IMDp>200, ja que suporta el seu propi trànsit i els d'altres carrers, servint de distribució principal del trànsit. Per això, el paquet de ferms ha de ser, tant en calçada com aparcament, el següent:
  
Subbase: 25 cm de tot-u natural.
  
Base: 25 cm de tot-u artificial.
  
Reg d'emprimació:
  
Capa base G-25: 7 cm.
  
Reg d'adherència:
  
Capa intermèdia G-20: 7 cm.
  
Reg d'adherència:
  
Capa de trànsit S-12: 6 cm.
  
En la resta de carrers, secundàries i accés a parcel·les, el paquet de ferms que els correspon és el següent, ja que es considera un paviment del tipus B, TB, segons la Guia d'Urbanització 200>IMDp>l5:
  
Subbase: 25 cm de tot-u natural.
  
Base: 25 cm de tot-u artificial.
  
Reg d'emprimació:
  
Capa base (Binder) ?20: 8 cm.
  
Reg d'adherència:
  
Capa de rodament S-12: 7 cm.
  
Així mateix en voreres, carril bici, paviments interiors de zones enjardinades, paviment de cautxú, etc., la capa de subbase serà de 25 centímetres de tot-u artificial.
  
En els regs d'emprimació s'emprarà emulsió de ruptura lenta, tant catiònica com aniònica en l'1 com el 2, i en el reg d'adherència s'empraran ligants adequats poc viscosos, però d'emulsió de ruptura ràpida i aniònica.
  
L'esplanada serà del tipus E2; no se suposa que ha de ser, sinó que s'aconseguirà l'esmentat tipus pels mitjans necessaris, aportant els assajos corresponents, tant en esplanada com en les distintes fases d'aplicació del paquet de ferms.
  
El plint màxim serà de 14 centímetres.
  
L'escaló que es pretén entre vorera i zones verdes, i entre zones verdes diferenciades, es realitzarà sempre de manera que es permeta l'evacuació, estant més alta la part interior de manera que, en cas de saturació, no queden inundades cap de les zones verdes.
  
Els passos de vianants seran d'acord amb allò que s'ha especificat en l'Ordre de 9 de juny del 2004, per la qual es desplega el Decret 39/2004 i, si no n'hi ha, l'ordenança municipal d'accessibilitat. Els rebaixaments seran de 5 metres (3 la part baixa i recta, i 1 metre cada un dels laterals) i el seu pendent serà inferior al 8%. Les llosetes d'identificació seran de botó color roig. El plint que hi dóna accés serà igual o inferior a 1 centímetre.
  
Alineacions i rasants:
  
No hi ha plànol d'alineacions, ja que malgrat estar la definició geomètrica en acords en planta, només es refereixen a l'eix dels vials, i per això pràcticament no es poden definir les alineacions de les illes.
  
Les esmentades illes s'han de definir en tot el seu entorn en coordenades, per a poder ajustar superfícies i marcar les alineacions; així mateix, són necessàries les bases de replantejament en les seues tres coordenades. Les esmentades bases estaran referides en camp i grafiades en els plànols, a fi de poder realitzar l'obra.
  
No hi ha plànol de rasants, ja que han d'estar grafiades en el plànol, en les interseccions i en la continuïtat de les zones consolidades. Igualment, s'han de plantejar les solucions de rasants amb les edificacions consolidades que s'han de respectar: Casa de Noguera, barri de la Llum, part de darrere dels habitatges en la urbanització Vilamar, etc.
  
En els perfils longitudinals no s'indiquen les cotes absolutes amb el mateix sistema de l'alçament topogràfic de l'estat actual, i per això difícilment es poden materialitzar les cotes plantejades, ni analitzar si les cotes que acompanyen els elements que cal conservar (naus del Barri de la Llum i Casa de Noguera), així com les confluències amb els carrers consolidats són correctes.
  
Hi ha discrepàncies en alguns dels perfils longitudinals (p. ex: perfil c/ H-5) i falta plantejar seccions transversals (p. ex. en zones verdes i bulevard, de vianants des de c/ H-3 fins a c/ V-5 i el seu perpendicular fins a Alcalá Galiano).
  
No obstant això, amb els perfils longitudinals aportats, s'aprecien problemes de rasants en alguns punts que hauran d'esmenar-se, com per exemple: el carrer c/ H-5 no té evacuació superficial d'aigües, proposant-se evacuar cap a c/ H-3, modificant els pendents d'este últim; a Alcalá Galiano, en la seua trobada amb la zona consolidada a l'est, s'originen pendents del 4% (excessiu en la dita zona), no existint justificació respecte d'això atés que Alcalá Galiano eixiria a tal punt amb pendent únic.
  
Xarxes de sanejament i pluvials:
  
Haurà d'indicar les connexions domiciliàries que es realitzaran mitjançant arquetes de sifó domiciliàries connectades a pou, i que s'ajustaran en nombre, posició i dimensió a les parcel·les resultants en el projecte de reparcel·lació aprovat.
  
Les canonades emprades seran de PVC corrugat de rigidesa circumferencial 8 KN/m2, tal com s'especificava en l'acord d'adjudicació i aprovació del PAI.
  
El projecte no defineix la materialitat dels pous de registre, els quals són de fàbrica realitzats in situ sobre solera de formigó i amb parts d'accés. El seu diàmetre dependrà del diàmetre màxim que la seua connexió determine, sent de diàmetre variable de 80 fins a 120 centímetres.
  
Hi ha pendents de l'1 per 1.000 en alguns col·lectors, havent de replantejar-se la instal·lació perquè els pendents oscil·len entre el 2 per 1.000 (aconsellable el 3 per 1.000 per a una correcta i més fàcil execució) i el 2 per 100.
  
En els plànols caldrà indicar, a més de la informació aportada: pendents de cada un dels trams, diàmetre i connexions.
  
Pluvials:
  
Caldrà preveure la connexió de la xarxa de pluvials existent al límit sud-oest de l'actuació procedent de la zona PERI 1-A, l'últim pou de pluvials de la qual es troba en els voltants de la rotonda de Periodista Azzati, amb la xarxa d'evacuació de pluvials que es projecta.
  
Hauran d'arreplegar-se les aigües pluvials del carrer Mare de Déu del Llosar fins a l'encreuament amb el carrer Canàries i instal·lar embornals al marge nord d'Alcalá Galiano.
  
En el cas que la xarxa de pluvials del carrer Alcalá Galiano connecte amb la de residuals, se la desconnectarà i es connectarà a la xarxa de pluvials que es projecta.
  
Els embornals s'instal·laran en les rigoles i mai en plena calçada (p. ex. pou núm. 92). El sistema de clapeta se substituirà per un altre mecanisme de sifó que permeta una millor neteja i reposició, admetent-se qualsevol d'estos dos: recinte separat amb tapa plàstica registrable, o peça en T de PVC amb tapa superior roscada o cegada.
  
Hi ha embornals en la corona interior de la rotonda central. Atés que les rotondes han d'evacuar en l'anell exterior, estos embornals no tenen gens de sentit.
  
Haurà de realitzar-se la recollida de pluvials de la zona d'aparcament al costat de la UE 2, així com a la zona de vianants amb accés restringit a vehicles al costat la Casa de Noguera.
  
Caldrà aportar el perfil longitudinal del col·lector de pluvials fora de l'àmbit, amb la indicació dels encreuaments amb les instal·lacions existents i detallar la solució d'abocament al llit del riu. Igualment, caldrà obtindre i aportar l'autorització d'abocament de la Confederació Hidrogràfica del Xúquer.
  
Sanejament:
  
El traçat de la xarxa anirà sota la calçada com s'indicava en l'acord d'aprovació del PAI. Només s'admetia un traçat global de xarxa davall d'aparcaments en el supòsit d'impossibilitat per excessives instal·lacions en calçada, motiu que no es considera en el projecte, però mai sota la vorera i encara menys en línia d'escocells com s'indica en el plànol.
  
Caldrà dotar de xarxa de clavegueram el carrer V-11.
  
La connexió a la xarxa existent es realitzarà per mitjà d'un pou o arqueta de registre, bé l'existent o la que haurà d'executar-se.
  
Haurà d'indicar les instal·lacions existents al carrer Cid, i comprovar que el col·lector de connexió que s'ha d'executar no les afecta, o realitzar les obres necessàries en els encreuaments i/o paral·lelisme per a compatibilitzar-les.
  
No es considera necessària la solució d'haver d'instal·lar l'equip d'impulsió, atés que s'entén que la xarxa pot ajustar-se amb vista a aconseguir que l'evacuació siga per gravetat. Tot això, amb vista a les matisacions següents:
  
1. La profunditat de recobriment pot reduir-se fins a 0,80 centímetres sense reforç del prisma de formigó i fins a 60 centímetres en cas de ser necessari en casos puntuals, considerant que en el projecte molts pous testamentaris ja es plantegen amb 1 metre de recobriment. En el supòsit d'existir trams punters la solució dels qual siga mantindre estes profunditats en tot el tram, s'admet la solució de xarxa sota aparcament en tals trams.
  
2 Hi ha trams de col·lectors en contrapendent que poden realitzar-se en sentit del pendent com és el cas del carrer H-5, que podria connectar al col·lector de H-3 travessant la zona d'aparcament.
  
3. A pesar d'haver-hi pendents inferiors a la mínima (2 per 1.000), la veritat és que hi ha pendents superiors en alguns casos, i per això es proposa que s'uniformitze al 3 o 2 per 1.000 amb vista a reduir la profunditat en el final de la xarxa.
  
4. El plantejament d'encreuaments sempre s'ha realitzat passant la xarxa de pluvials davall la de sanejament. A pesar que este és el criteri més raonable, pot obviar-se en casos concrets en què plantejar així l'encreuament obliga a aprofundir excessivament la xarxa de sanejament, atés que en este cas és la xarxa que va més forçada (ja que té el punt d'abocament fix).
  
Aigua:
  
El pou haurà de disposar d'un sistema d'esmortiment de junta elàstica per a absorbir les vibracions del trànsit, i es realitzaran només quan les vàlvules es troben a la calçada o aparcament. Les vàlvules que se situen a la vorera seran registrables per mitjà d'una tapa quadrada de 20 x 20 amb registre circular, i l'accionament estarà enfundat per mitjà d'un tub de PVC de dimensions majors al registre.
  
Falta indicar connexions domiciliàries, que s'adaptaran en nombre, dimensió i posició a les parcel·les resultants del projecte de reparcel·lació aprovat. Les connexions domiciliàries es realitzaran mitjançant una vàlvula de comporta elàstica de diàmetre adequat al consum previst segons la normativa. Els comptadors domiciliaris no són objecte del present projecte.
  
Falta indicar les connexions a la xarxa de reg.
  
Els desguassos de la xarxa portaran instal·lada una vàlvula antiretorn. No es justifica la connexió d'estos a la xarxa de pluvials, indicant que es realitzarà a ella o bé a un pou estanc que siga pròxim a ella. Igualment, cal indicar que es considera insuficient la instal·lació d'un únic desguàs, havent de sectoritzar al mínim en quatre zones.
  
Els encreuaments de la xarxa d'aigua es realitzaran per mitjà d'una camisa de formigó i no com es preveu per mitjà d'una solera de protecció superior. La banda de senyalització es col·locarà a 25 centímetres sobre la generatriu de les canonades.
  
No es compleix en alguns punts l'acord d'aprovació atés que «han de disposar-se les vàlvules en les canonades de la xarxa de subministrament, de manera que una ruptura en una canonada no implique el tancament de més de quatre vàlvules, [?]». Açò s'incompleix per exemple, en les tramades del carrer c/ H-1, on en alguns casos cal tancar fins a 6 vàlvules, en la part oest de c/ H-2 amb 6 i 5 vàlvules, entre altres.
  
No s'admeten trams en punta en trobar-se consolidat pràcticament en la seua totalitat l'entorn. Hauran d'emmallarse tals trams amb la xarxa existent en l'entorn (c/ Mare de Déu del Llosar, c/ V-11 i V-12, c/ Alcalá Galiano i c/ Arquitecte Alfredo Simón Gurumeta) o amb la projectada (final c/ H-1 a l'est).
  
Caldrà grafiar els nusos de connexió i les xarxes a què es connecta, havent d'instal·lar vàlvules a la xarxa existent a un costat i a l'altre per a realitzar la connexió.
  
La disposició d'hidrants no cobreix la totalitat de les vies, havent d'instal·lar-se en un nombre més gran amb vista a complir amb les distàncies màxims de 100 metres que cobreix cada hidrant (p. ex. es queden zones dels carrers V-2, V-3, H-2, Mare de Déu del Llosar, de vianants al costat de la Casa Noguera, etc.). Igualment, cal indicar que s'instal·laran de diàmetre 100 mil·límetres, amb dos eixides de 70, en canonades superiors als 150 mil·límetres, sent de 80 mil·límetres en la resta, i no com s'indica en el plànol (en alguns casos s'instal·len de diàmetre 100 en canonades de 110). Portaran instal·lat un ràcord model Barcelona i sempre estaran instal·lats sota rasant.
  
A pesar que s'indiquen en la memòria, no es grafien les ventoses.
  
Jardineria, reg i mobiliari urbà:
  
Les qüestions referides a jardineria i reg han sigut coordinades amb el departament de manteniment i, en concret, amb els tècnics de l'empresa adjudicatària del manteniment de les zones verdes (SAG).
  
Les papereres es disposaran al costat dels bancs. Els dissenys d'ambdós elements seran els marcats en el plànol i no els pressupostats.
  
La col·locació de bancs es realitzarà de manera que el pas de vianants lliure en el seu front siga almenys de 2 metres. Es disposaran, a més de al bulevard i la zona verda, als carrers de vianants, a les zones verdes que afronten amb la urbanització Vilamar, a la zona verda de la Mare de Déu del Llosar i alguns disposats a les vies principals (Azzati, V-1 i V-5).
  
Respecte del disseny de les zones verdes en el bulevard cal indicar:
  
1. Es consideren excessius el carril bici a una banda i a l'altra del bulevard, havent de plantejar-se únicament per la banda nord i senyalitzant convenientment els encreuaments (en R-5 i Azzati per l'exterior i en R-4 i V-1 en recte).
  
2. Les voreres nord i sud tindran la mateixa amplària, sent la resta de la mitjana destinada a zona verda, que té com a ús principal el passeig. Atés que R-4 es tracta d'un canvi d'accés, es plantejarà el recorregut de vianants des d'Azzati fins a R-5 amb la formalització de passos de vianants en V-1 i R-4. Per això, hauran de tancar-se els recorreguts de vianants en els extrems de R-5 i no de R-4.
  
3. El tram de bulevard de R-5 fins a la zona verda de les unitats 25 i 26 es tractarà de manera que integre el disseny plantejat amb l'existent a les dites zones verdes, i per això caldrà grafiar les esmentades zones i coordinar-se tant en arbratge com en tractaments existents en elles. En este tram es prioritzarà l'ús de descans i esplai enfront del de passeig, i per això s'hi instal·laran una font i jocs infantils.
  
4. Les zones de pas de vianants transversals en el bulevard es tractaran amb formigó imprés.
  
5. La rotonda R-4, com que té recorreguts de vianants, es tractarà parcialment amb formigó imprés, si bé es mantindran les plantacions d'arbustos i arbre central que constitueixen el fons visual de CN-5. Este arbre haurà ser de d'un port exemplar, suficient per a cobrir per ell sol tan àmplia superfície (per damunt de 120 cm de perímetre de tronc)
  
6. No es defineix l'enjardinament de la rotonda R-3. Tant esta com R-4 i R-5, en tractar-se d'elements ornamentals principalment sense gaudi dels vianants, requeriran un estudi específic en detall (tractaments superficials, espècies amb indicació de ports, etc.), no sent suficient la informació aportada.
  
Respecte al disseny de la zona verda al costat de la Casa de Noguera cal indicar:
  
1. S'haurà de realitzar un pas de vianants que separe la Casa de Noguera de la zona verda, amb la finalitat que el mur d'aquella no es veja afectat per la disposició de terra vegetal i plantacions que hi ha al costat. No es crearà la barrera visual a propòsit amb el mur de la Casa de Noguera a fi que el dit pas de vianants no quede poc il·luminat ni tancat.
  
2. Es disposarà una barana d'alçària petita extradossada amb una tanca baixa, als límits de la zona verda amb el carrer d'Alcalá Galiano i c/ V-5.
  
3. L'arbratge es disposarà vorejant la zona central, no dins d'ella per a aconseguir el màxim d'espai utilitzable. La ubicació d'estos en els parterres no serà geomètrica.
  
4. Els jocs infantils només apareixen especificats en el pressupost. Ambdós jocs seleccionats són semblants, havent de substituir el 408-534 Morioka per altres jocs complementaris: balancins, engronsadors i tobogan, amb vista a una major oferta de jocs a la zona verda.
  
5. El paviment de cautxú serà continu i no amb taulells i anirà vorejat amb tractament dur (formigó imprés, taulells decoratius, etc.), almenys en una franja d'un metre per a impedir la invasió de terres.
  
6. No es considera acceptable que pins i xiprers estiguen amb washingtònies a la mateixa zona verda, proposant la substitució d'esta última per una palmera canària o dactilífera.
  
Respecte a les espècies arbòries i superfícies enjardinades en general cal indicar:
  
1. Respecte a l'arbratge, s'indica que hauran de descartar-se les següents espècies per tractar-se d'espècies que estan desestimant-se en les intervencions recents, principalment, a causa de qüestions de manteniment i inadequació: Platanus hispanica, Populus alba, Populus nigra, Acer negundo, Ligustrum lucidum, Schinus Pebrer bord, Citrus Aurantium. Respecte a l'espècie Morus alba serà fruitless.
  
2. Si no hi ha les espècies comentades s'indiquen estes com a recomanades: Tilia sp., Lagershoemia, Firmania, Bauhimias, Dombeya, entre altres per a alineacions estretes i Jacarandas i Grevillea robusta (pel Platanus), en alineacions més espaioses.
  
3. Els ports mínims d'arbratge seran 16-18 centímetres de perímetre de tronc amb una alçària de 3-3,5 metres i se subministraran en contenidor. Es col·locarà de tutor de fusta tractada en roll i lligam de goma.
  
4. L'única palmàcia utilitzada és la Washingtonia philifera. Es recomana introduir alguna altra espècie com Phoenix dactylifera o canariensis, per a donar major varietat de palmàcies al sector.
  
5. La dotació d'arbustives és pràcticament nul·la i no apareix detallada en cap lloc. La densitat mitjana en parterres de terra serà de 0,5 arbustos/m2 i de 0,15 sobre cespitoses, sent en este cas les espècies de port mitjà-alt.
  
6. Haurà de dotar d'arbustos les superfícies de terra vegetal limítrofa amb la urbanització Vilamar i la mitjana de Periodista Azzati. En esta última es recomana la plantació de Lantana groga.
  
7. En estes zones es disposarà de malla per a evitar el creixement de males herbes i es recobrirà de mulch amb escorça de pi o amb graves pintades, descartant l'escorça en zones pròximes a calçades.
  
8. Els arbustos tindran un grandària mínima de contenidor de 20-24 i una alçària d'almenys 30 centímetres, que pot ser variable segons l'espècie i disponibilitat.
  
9. A manera d'orientació, s'indiquen les següents espècies arbustives: Abelia floribunda, Berberis thumbergii, Boungainvillea, Budleia, Buxux, Callistemon, Cotinus, Cotoneaster, Dodonea viscosa, Eleagnus ebbingei, Euvonimus punchellus, Juniperus (chinensis, horizontalis, media, virginiana), Kerria, Lagerstroemia, Laurus, Lavandula i aromàtiques en general, Myrtus, Photinia, Polygala, Pyracantha, Vibirnum, entre altres.
  
10. En cas d'emprar espècies a manera de tanca per a separar el bulevard de les calçades, així com als dels carrers V-1 i V-5, s'haurà de col·locar una xicoteta tanca de 0,40-0,60 metres d'alçària que impedisca el pas de vianants per zones no adequades, així com el deteriorament de la tanca.
  
Respecte de la xarxa de reg cal indicar:
  
1. Haurà de diferenciar xarxes de reg d'alineacions i de zones verdes amb vista a un millor manteniment i reposició d'espècies.
  
2. La xarxa de reg anirà encamisada per canalització de PVC formigonada de diàmetre no menor a 2,5 vegades el diàmetre emprat per a distribució de reg. La canonada general en 32 o 40 no ha de travessar l'escocell (que ha d'anar enrasat a rastell), sinó que anirà al lateral més allunyat del rastell.
  
3. Les zones de praderia, llevat de superfícies molt petites (fins a 3 x 3 metres aproximadament) on s'admetrà regatge gota a gota soterrat, es realitzaran per mitjà del sistema d'aspersió.
  
4. A les zones de terra vegetal, s'instal·larà una xarxa de reg soterrada amb anells puntuals de reg en arbratge, de 2 metres de diàmetre i 6-8 degotadors de 4 l/h en arbratge i 2 degotadors en arbustives.
  
5. Es reforçarà la instal·lació de gota a gota en zones verdes amb la instal·lació d'una xarxa de boques de reg. La separació màxima entre elles serà de 50 metres (recomanable 30 m), sent de 2- d'enllaç ràpid model Barcelona. Aniran allotjades dins d'una arqueta de 30 x 30 centímetres i correctament formigonades (permetent la seua maniobrabilitat). Igualment, haurà de disposar boques de reg distribuïdes uniformement en la urbanització per a reforçar el reg de les alineacions d'arbratge en carrers.
  
6. Per al reg automatitzat es buscarà l'agrupació de les estacions de reg, estant el programador localitzat en una arqueta o fornícula al costat de la connexió.
  
7. El programador serà autònom i no necessitarà per tant subministrament d'energia elèctrica. S'aconsella el de tipus Rainbird amb consola o semblant.
  
8. Els capçals de reg seran prou espaiosos per a permetre el treball en cas de reparacions i haurà d'instal·lar-se amb peces roscades i que permeten desmuntar de manera independent els punts més importants de la instal·lació (electrovàlvules, filtres, reductors de pressió, vàlvules de tall...).
  
Trànsit/senyalització: a pesar de les indicacions previstes en el present informe, tal com es considera en l'acord d'aprovació del PAI, les qüestions referides a trànsit hauran de ser coordinades amb el departament de tràfic d'este municipi i al seu torn consensuades amb esta oficina tècnica.
  
Haurà de replantejar l'eixida de la rotonda al carrer del Cid, continuació del trànsit que circula per l'avinguda Alcalá Galiano i ix en direcció oest, atés que el radi que s'origina és contrari al trànsit que es pretén.
  
Tal com s'indicava en l'acord d'aprovació del PAI, haurà de realitzar modificacions de la rotonda en Periodista Azzati i adequar els seus pendents. En este sentit, s'indica que el funcionament ha de ser igual al del carrer Cid, i per això haurà de plantejar les obres necessàries per a la seua correcta adaptació.
  
Els sentits de circulació dels carrers s'adaptaran als següents:
  
En c/ H-3 es canviarà el sentit des de c/ V-1 fins a c/ V-3.
  
En c/ H-4 es canviarà el sentit de tot el carrer.
  
En c/ H-5 es proposa obrir una eixida al c/ H-1, que passa de ser un carrer de doble sentit en cul-de-sac a tindre un únic sentit d'accés des d'Azzati.
  
En c/ V-3 es canviarà el sentit des de c/ H-3 fins a c/ H-2.
  
En c/ V-6, c/ V-7, c/ V-8, c/ V-10 i c/ V-11 es canviarà el sentit de tot el carrer.
  
Haurà de considerar-se la senyalització existent a l'entorn i modificar la necessària amb vista a integrar la solució de trànsit. Així per exemple, haurà d'adaptar la del carrer Mare de Déu del Llosar, que actualment compta amb doble sentit de circulació en alguns trams, a carrer d'un únic sentit amb formalització d'aparcament a la seua zona sud.
  
Hauran d'indicar-se per mitjà de bàculs amb cartells d'indicació les eixides de les rotondes a les direccions i edificis o recintes administratius pròxims principals (p. ex. hospital, cementeri, platges, Canet, centre urbà, etc.), coordinades amb les existents al nucli de població.
  
La rotonda R4 no funcionarà com a tal, sinó com a canvi de direccions, i per això s'hi disposaran cediu el pas, prioritzant la circulació pel bulevard.
  
Atés que R2 està incompleta, se senyalitzarà per mitjà del senyal R-400 corresponent i no amb el senyal de rotonda el sentit de circulació. Igualment, s'indicaran amb marques viàries horitzontals (fletxes) a la calçada les alternatives de circulació.
  
Els passos de vianants s'hauran de modificar a causa dels canvis de sentit en molts dels carrers y la seua ubicació es realitzarà aplicant els criteris següents:
  
1. Hauran de realitzar-se passos de vianants complets a Alcalá Galiano (inclosa part existent), açò és, amb rebaixaments, canvi de taulell, plint. Estos passos es formalitzaran tenint en compte els existents així com els punts rellevants (de vianants en sector B2-PERI-1, final de la diagonal Cid en B3-PERI-1, etc.).
  
2. Hauran d'instal·lar-se passos de vianants als carrers perpendiculars a Galiano en la seua confluència amb esta avinguda.
  
3. Han de col·locar-se passos de vianants en el carrer Mare de Déu del Llosar.
  
4. A les rotondes es realitzaran passos pel seu perímetre exterior, i en R-4 (canvi de sentit) es realitzarà seguint l'eix del bulevard.
  
5. Es realitzaran passos a les confluències de les horitzontals amb les vies V-1 i V-5.
  
Es disposaran mecanismes de reducció de velocitat previs als passos de vianants (bandes sonores, passos elevats, etc.) a les vies ràpides i a les proximitats a passos de gran afluència (p. ex. accés a zona verda, accés a dotacionals).
  
A les rotondes es pintarà el rastell de la corona interior i exterior, així com els rastells d'accessos, amb pintura en blanc-roig.
  
Hauran de senyalitzar-se com a pas de zebra les superfícies de calçada a les zones de les bifurcacions Alcalá Galiano amb Sagasta i amb Mare de Déu del Llosar i col·locar fites cilíndriques de PVC i un indicador de direccions de PVC.
  
Haurà d'indicar-se el sentit dels carrers que donen al sector i els de l'entorn pròxim, així com la senyalització existent en els encreuaments amb ells, i preveure la col·locació dels senyals necessaris per a la correcta integració viària del polígon amb estes.
  
Totes les marques horitzontals es realitzaran per mitjà de pintura de dos components blanca.
  
La senyalització vertical que afecte el bulevard, Azzati i internuclis haurà de ser de 90 centímetres de diàmetre o costat, normes MOPT, i la resta, de 60 centímetres de diàmetre o 70 de costat segons normes MOPT.
  
Infraestructures de telecomunicació:
  
Haurà de desmuntar-se tota l'estesa en aèria existent a l'àmbit i al seu entorn immediat.
  
Haurà de tindre's en compte la reposició dels serveis existents en subterrània de conformitat amb el PGOU (UE 2, Casa de Noguera, etc.), i no sols la realització de les arquetes i conductes necessaris. Per a això haurà de coordinar-se amb l'empresa subministradora, a fi que tals serveis estiguen reposats prèviament a la sol·licitud de la recepció de les obres.
  
Caldrà tindre en compte les càrregues que representen la instal·lació dels armaris i pedestals dins de les parcel·les privades en el projecte de reparcel·lació, els quals es reflectiran de forma individualitzada en relació amb cada parcel·la.
  
Pressupost:
  
El pressupost que figura en els projectes específics no és conforme amb el reflectit en el projecte d'urbanització.
  
El pressupost de la UE 2 no suposarà habilitar la legitimació per al seu pagament per part d'altri, sent un compromís de l'agent urbanitzador assumit per este.
  
Estudi de seguretat i salut:
  
Caldrà completar l'estudi de seguretat i salut i personalitzar-lo per a l'obra que es tracta, el qual haurà de constar de: plànol amb indicació de la tanca de les obres i accessos (de vianants i de vehicles) i les seues condicions, indicació de la zona de recollida i casetes, centres d'assistència més pròxims (adreça, telèfons i recorregut), dotacions en serveis d'higiene i benestar, etc.
  
Haurà de completar les fases de treball previstes i els mitjans auxiliars (instrumental), indicant els riscos, les normes o mesures preventives, les peces de protecció personal i els mitjans de protecció col·lectiva per a cada una d'elles.
  
Subministrament d'energia elèctrica:
  
la UE 2 no té en compte les reposicions de serveis (subministrament en baixa tensió i enllumenat) i/o desmuntatges, transformacions de línies, retirada de lluminàries, connexions a edificacions existents?, les quals hauran d'executar-se a càrrec de l'actuació sense que supose un augment respecte a l'adjudicació.
  
Centres de transformació: haurà de quedar reflectida la càrrega de les parcel·les on s'ubiquen els centres de transformació.
  
Mitjana tensió: haurà de justificar la disponibilitat dels terrenys per a la ubicació de la columna d'eixida situada al límit sud de l'actuació.
  
Baixa tensió: haurà de preveure la instal·lació d'una línia de baixa tensió que cobrisca el front de les façanes c/ V1 de les dues parcel·les d'unifamiliars.
  
Tal com es va indicar amb anterioritat, no s'ha previst l'execució de modificacions de connexions existents, aèries en l'actualitat i previstes en subterrània.
  
Enllumenat públic:
  
Haurà de revisar les unitats d'obra pressupostades amb les grafiades, atés que no es corresponen, entre altres mesuraments, les de sistema automatitzat de control Gapwin grafiat en plànols.
  
A la UE 2 i carrer Mola d'Ares, haurà de complir-se l'Ordre de 9 de juny del 2004, per la qual es desplega el Decret 39/2004 en matèria d'accessibilitat al medi urbà, respectant una banda lliure de vianants.
  
Els quadres de comandament s'ubicaran en zona verda i seran d'obra civil tal com s'indicava en informes previs.
  
Caldrà preveure la il·luminació a les zones verdes al costat de la Casa Noguera i entre Mare de Déu del Llosar i c/ H7, així com la continuació del carrer c/ V1 a la seua intersecció amb Alcalá Galiano, les voreres perimetrals de les zones verdes de la c/ V9 i c/ H1, situant els punts de llum d'estes dues últimes zones fora de les voreres a fi de respectar un itinerari de vianants mínim d'1,5 metres.
  
Haurà de continuar la canalització dels carrers c/ V11 i 12 i zona verda a la banda est i al carrer Periodista Azzati a la banda oest, fins a l'existent acabant en arqueta.
  
L'enllumenat del carrer Periodista Azzatti es disposarà en bilateral amb l'existent en este mateix carrer.
  
Els càlculs aportats per als carrers H1 i H2, amb una amplària de carrer de 9 metres en el seu primer tram (CM1) i 11,5 metres, no es corresponen amb els plànols amb una amplària entre columnes de 13,5 metres. De la mateixa forma, al carrer H1 haurà d'establir-se un criteri d'ubicació (a una banda o a una altra del carril bici a la vorera nord) idèntic per als punts de llum corresponents al CM1 i al CM2, havent de preveure la il·luminació del carril bici en qualsevol dels casos.
  
El punt de llum a mitjana altura en les columnes 88 i 90 quedaria massa prop de la futura edificació permesa, havent-se d'eliminar, traslladar la columna a l'altre costat del carril bici, realitzar una distribució unilateral amb dos punts semblant a la CV1 o qualsevol altra solució que millore la proposta, il·lumine en condicions el carril bici i no supose un obstacle per a l'aparcament de cotxes i volades de futures edificacions.
  
Els càlculs aportats per al carrer Alcalá Galiano, amb una amplària de carrer de 6,5 metres, no es corresponen amb els plànols amb una amplària entre columna i vorera oposada de 10 metres.
  
L'altura de les columnes prevista no s'adequa a les de les unitats limítrofes, considerant-se en els carrers CV i H3 i 4 excessiva, sent recomanable un màxim per al tipus d'edificació i urbanització i per a les amplàries de vials i situació de la columna respecte a l'eix, de 9 metres.
  
No s'ha il·luminat la continuació del carrer V1 en la seua intersecció amb Alcalá Galiano.
  
No s'aporten càlculs del carrer Mola d'Ares.
  
Haurà de justificar els nivells d'il·luminació a les zones de vianants de la UE 2, tant a la zona que dóna al carrer Alcalá Galiano com a la posterior de H5 i a la zona d'aparcament, així com els nivells de les rotondes R1 i R3 i de la zona de vianants que es crea entre c/ V11 i c/ H7, així com el carrer Alcalá Galiano a la façana oposada a c/ H7.
  
Els diferencials previstos seran d'una sensibilitat màxima de 30 mA i no de 300mA prevista.
  
Tots estos aspectes hauran de ser aportats documentalment per l'agent urbanitzador, en el termini de 20 dies.
  
Atés que el tràmit del projecte d'urbanització ha de desenvolupar-se d'acord amb el que disposa l'article 53 de la LRAU, en concordança amb el que disposen els articles 52 i 46 de l'esmentat text legal.
  
Atés que l'alcaldessa presidenta té, entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Atés, que mitjançant una resolució de l'Alcaldia de data 3 de novembre del 2003, número de Resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
En vista de tot l'anterior resolc:
  
Primer
  
Sotmetre al tràmit d'informació pública el projecte d'urbanització del sector SUP-2 est, de dates d'entrada en este Ajuntament 16 de març del 2004, número 9.704, 5 de juliol del 2004, número 29.123 i 14 de setembre del 2004, número 50.775, per mitjà d'un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i faig saber la possibilitat de formular-hi al·legacions durant el termini de 20 dies, comptadors des de la publicació de l'edicte, en el Diari Oficial de la Generalitat Valenciana.
  
Segon
  
Remetre un avís amb el seu contingut al domicili fiscal de les persones que consten en el cadastre com a titulars de drets afectats.